
讻讚注转 专讘讬, 讜讗诐 讻谉, 诪讻诇诇 讚专讘谞谉 讗住专讬 [诪讻讗谉 砖讞讻诪讬诐 讗讜住专讬诐] 讗祝 讘讝诪谉 讛讝讛, 讜诪讚讜注 诇讗 谞讗住讜专 讗祝 讘转住驻讜专转! 讜诪砖讬讘讬诐: 诪讗讬 讟注诪讗 [讜诪讛 讟注诐] 讛讗讬住讜专, 诪砖讜诐 讛转拽讜讜讛: 诪讛专讛 讬讘谞讛 讘讬转 讛诪拽讚砖, 讜讘注讬谞谉 [讜讗谞讜 爪专讬讻讬诐] 讻讛谉 讛专讗讜讬 诇注讘讜讚讛 鈥� 讜诇讬讻讗 [讜讗讬谉], 砖讻讜诇诐 讬讛讬讜 驻住讜诇讬诐 诪砖讜诐 砖转讜讬讬 讬讬谉, 讜讬注讘讜专 讝诪谉 专讘 注讚 砖讬驻讜讙 讬讬谞诐, 讜讗讬诇讜 讛讻讗 [讻讗谉] 讗驻砖专 砖诪讻砖讬专 讗转 注爪诪讜 讘拽诇讜转 讚诪住驻专 讜注讬讬诇 [砖讬住转驻专 讜讬讻谞住] 诪讬讚 诇注讘讜讚讛.


讜诪拽砖讬诐: 讗讬 讛讻讬 [讗诐 讻讱], 砖转讜讬 讬讬谉 谞诪讬 [讙诐 讻谉] 讗驻砖专 讚讙谞讬 驻讜专转讗 讜注讬讬诇 [砖讬讬砖谉 诪注讟 讜讬讻谞住] 讜讻讚 讘专讬 专诪讬 讘专 讗讘讗, 砖讗诪专 专诪讬 讘专 讗讘讗: 讚专讱 诪讬诇, 砖讗讚诐 讛讜诇讱 讗讞专 砖转讬讬转讜 讜砖讬谞讛 讻诇 砖讛讜讗 鈥� 诪驻讬讙讬谉 讗转 讛砖驻注转 讛讬讬谉! 讜讚讜讞讬诐: 诇讗讜 诪讬 讗讬转诪专 注诇讛 [讛讗诐 诇讗 谞讗诪专 注诇讬讛] 注诇 讛诇讻讛 讝讜 砖讗诪专 专讘 谞讞诪谉 讗诪专 专讘讛 讘专 讗讘讜讛: 诇讗 砖谞讜 砖讚专讱 讜砖讬谞讛 讻诇 砖讛讬讗 诪驻讬讙讬诐 讗转 讛砖驻注转 讛讬讬谉, 讗诇讗 讻砖砖转讛 砖讬注讜专 专讘讬注讬转 讗讜 驻讞讜转, 讗讘诇 讗诐 砖转讛 讬讜转专 诪专讘讬注讬转 鈥� 讻诇 砖讻谉 砖讚专讱 砖讛讜诇讱 讗讞专 讻讱 诪讟专讬讚转讜 讜砖讬谞讛 诪砖讻专转讜 讬讜转专. 讜诇讻谉 讗住专讜 诇讻讛谞讬诐 诇砖转讜转 讬讬谉 砖诪讗 诇讗 讬讬诪爪讗讜 讻讛谞讬诐 讛专讗讜讬讬诐 诇注讘讜讚讛.


专讘 讗砖讬 讗诪专 讟注诐 讗讞专 诇讞诇拽 讘讬谉 讛讚讬谞讬诐: 砖转讜讬讬 讬讬谉 砖讗诐 谞讻谞住讜 讜注砖讜 注讘讜讚讛 讚诪讞诇讬 [砖诪讞诇诇讬诐] 讛诐 讘讻讱 注讘讜讚讛, 讗转 注讘讜讚转 讛拽讜讚砖 鈥� 讙讝专讜 讘讛讜 专讘谞谉 [讘讛诐 讞讻诪讬诐] 砖诇讗 讬砖转讜, 讜讗讜诇诐 驻专讜注讬 专讗砖 讚诇讗 诪讞诇讬 [砖讗讬谞诐 诪讞诇诇讬诐] 讘讻讱 讗转 讛注讘讜讚讛 鈥� 诇讗 讙讝专讜 讘讛讜 专讘谞谉 [讘讛诐 讞讻诪讬诐].


诪讬转讬讘讬 [诪拽砖讬诐 注诇 讻讱] 诪诪讛 砖砖谞讬谞讜: 讜讗诇讜 诪谉 讛注讘讬专讜转 砖讛谉 讙讜专专讜转 注讜谞砖 讘诪讬转讛 讘讬讚讬 砖诪讬诐: 讻讛谞讬诐 讛谞讻谞住讬诐 诇注讘讜讚讛 讻砖讛诐 砖转讜讬讬 讬讬谉, 讜驻专讜注讬 专讗砖. 讜转讞讬诇讛 诪讘专专讬诐: 讘砖诇诪讗 [谞谞讬讞] 砖转讜讬讬 讬讬谉 鈥� 讘讛讚讬讗 讻转讬讘 讘讛讜 [讘诪驻讜专砖 谞讗诪专 讘讛诐] "讬讬谉 讜砖讻专 讗诇 转砖转 讗转讛 讜讘谞讬讱 讗转讱 讘讘讜讗讻诐 讗诇 讗讛诇 诪讜注讚 讜诇讗 转诪讜转讜" (讜讬拽专讗 讬, 讟), 讗诇讗 驻专讜注讬 专讗砖 诪谞诇谉 [诪谞讬讬谉 诇谞讜] 砖讞讬讬讘讬诐 诪讬转讛?


讜诪砖讬讘讬诐: 讚讻转讬讘 [砖谞讗诪专]: "讜专讗砖诐 诇讗 讬讙诇讞讜 讜驻专注 诇讗 讬砖诇讞讜" (讬讞讝拽讗诇 诪讚, 讻), 讜讻转讬讘 讘转专讬讛 [讜谞讗诪专 讗讞专讬讜]: "讜讬讬谉 诇讗 讬砖转讜 讻诇 讻讛谉 讘讘讜讗诐 讗诇 讛讞爪专 讛驻谞讬诪讬转" (讬讞讝拽讗诇 诪讚, 讻讗), 讜讗讬转拽讜砖 [讜讛讜拽砖讜, 讜讛砖讜讜] 诇驻讬讻讱 驻专讜注讬 专讗砖 诇砖转讜讬讬 讬讬谉; 诪讛 砖转讜讬讬 讬讬谉 注讜谞砖诐 讘诪讬转讛 鈥� 讗祝 驻专讜注讬 专讗砖 注讜谞砖诐 讘诪讬转讛.


讜诪拽砖讬诐: 讜诪讬谞讛 [讜诪诪谞讛] 诪谉 讛讛砖讜讜讗讛 讛讝讜 讗谞讞谞讜 讬讻讜诇讬诐 诇讛诪砖讬讱 讜诇讜诪专: 讗讬 [讗诐] 讻讱, 讗诪讜专 讗祝: 诪讛 砖转讜讬讬 讬讬谉 讚诪讞诇讬 [砖诪讞诇诇讬诐] 讗转 讛注讘讜讚讛 讗诐 注砖讜 讗讜转讛 讘讛讬讜转诐 砖转讜讬讬诐 鈥� 讗祝 驻专讜注讬 专讗砖 讬讛讬讜 讻诪讜 讻谉 讗祝 讛诐 讚诪讞诇讬 [砖诪讞诇诇讬诐] 讗转 讛注讘讜讚讛! 讜讚讜讞讬诐: 诇讗, 讻讬 讗讬转拽讜砖 [讻讗砖专 讛讜拽砖讜, 讛讜砖讜讜] 讛讚讘专讬诐 鈥� 诇诪讬转讛 讛讜讗 讚讗转拽讜砖 [砖讛讜拽砖讜, 讛讜砖讜讜], 讗讘诇 诇讗讞讜诇讬 [诇讞诇诇] 讗转 讛注讘讜讚讛 鈥� 诇讗 讗转拽讜砖 [讛讜拽砖讜, 讛讜砖讜讜], 讜讚讘专 砖诇讗 谞转驻专砖 诇讗 诇诪讚谞讜.


讘讗讜转讜 注谞讬谉 讗诪专 诇讬讛 [诇讜] 专讘讬谞讗 诇专讘 讗砖讬: 讛讗 [讚讘专 讝讛], 讗讬住讜专 注讘讜讚讛 诇讻讛谞讬诐 讻砖讛诐 驻专讜注讬 专讗砖 讛谞诇诪讚 诪讚讘专讬 讛谞讘讬讗 讬讞讝拽讗诇, 诪拽诪讬 讚讗转讗 [诪诇驻谞讬 砖讘讗] 讬讞讝拽讗诇, 诪讗谉 讗诪专讛 [诪讬 讗诪专讜]? 砖讛专讬 讗讬住讜专 讝讛 砖诇 驻专讜注讬 专讗砖 诇讗 谞讝讻专 讘转讜专讛, 讜讻讬爪讚 诪转讞讚砖 讚讘专 注诇 讬讚讬 谞讘讬讗, 砖讗讬谞讜 专砖讗讬 诇讞讚砖 讛诇讻讛! 讗诪专 诇讬讛 [诇讜]: 讜诇讟注诪讬讱 [讜诇讟注诪讱, 诇砖讬讟转讱], 诇驻讬 讗讜转讛 住讘专讛, 讛讗 [讝讜] 砖讗诪专 专讘 讞住讚讗: 讚讘专 讝讛 诪转讜专转 诪砖讛 诇讗 诇诪讚谞讜, 讜诪讚讘专讬 拽讘诇讛 (讚讘专讬 谞讘讬讗讬诐) 诇诪讚谞讜, 砖谞讗诪专: "讻诇 讘谉 谞讻专 注专诇 诇讘 讜注专诇 讘砖专 诇讗 讬讘讜讗 讗诇 诪拽讚砖讬 诇砖专转谞讬" (讬讞讝拽讗诇 诪讚, 讟), 讛讗 诪拽诪讬 讚讗转讗 [讚讘专 讝讛 诇驻谞讬 砖讘讗] 讬讞讝拽讗诇, 诪讗谉 讗诪专讛 [诪讬 讗诪专讜]?


讗诇讗 注诇 讻专讞讱 讗转讛 讞讬讬讘 诇讜诪专 砖讙诪专讗 讙诪讬专 诇讛 [讘诪住讜专转 诇诪讚 讗讜转讛] 讻讻诇 转讜专讛 砖讘注诇志驻讛, 讜讗转讗 [讜讘讗] 讬讞讝拽讗诇 讜讗住诪讻讛 讗拽专讗 [讜讛住诪讬讻讛 注诇 讛讻转讜讘] 讜谞讻转讘讛 注诇 讬讚讜, 讜诇讗 讛讜讗 讞讬讚砖 讗转 讛讛诇讻讛. 讛讻讗 谞诪讬 [讻讗谉 讙诐 讻谉] 诇注谞讬谉 驻专讜注讬 专讗砖, 讙诪专讗 讙诪讬专 诇讛 [讘诪住讜专转 诇诪讚 讗讜转讛] 讜讗转讗 [讜讘讗] 讬讞讝拽讗诇 讜讗住诪讻讛 讗拽专讗 [讜讛住诪讬讻讛 注诇 讛讻转讜讘], 讻讬 讙诪讬专讬 [讜讻讗砖专 诇诪讚讜] 讛诇讻讛 讝讜 诪转讞讬诇讛 讛讬讛 讝讛 诇注谞讬谉 注讜谞砖 诪讬转讛 讘讬讚讬 砖诪讬诐 诇注讜讘专, 讗讘诇 诇讗讞讜诇讬 [诇注谞讬谉 讞讬诇讜诇] 讛注讘讜讚讛 鈥� 诇讗 讙诪讬专讬 [诇诪讚讜].


讗 砖谞讬谞讜 讘诪砖谞讛 砖讻诇 讬讜诐 砖讻转讜讘 注诇讬讜 讘诪讙讬诇转 转注谞讬转 "讚诇讗 诇诪讬住驻讚" [砖讗讬谉 诇住驻讜讚 讘讜] 鈥� 讘讬讜诐 砖诇驻谞讬讜 讗住讜专 诇讛转注谞讜转, 讜讘讬讜诐 砖诇讗讞专讬讜 鈥� 诪讜转专. 转谞讜 专讘谞谉 [砖谞讜 讞讻诪讬诐] 讘诪讙讬诇转 转注谞讬转: 讗诇讬谉 讬讜诪讬讗 [讗诇讛 讛诐 讛讬诪讬诐] 砖拽讘注讜 砖诇讗 诇讛转注谞讗讛 讘讛讜谉 [诇讛转注谞讜转 讘讛诐], 讜诪拽爪转讛讜谉 [讜诪拽爪转诐] 讗驻讬诇讜 砖诇讗 诇诪讬住驻讚 讘讛讜谉 [诇住驻讜讚 讘讛诐]: 诪专讬砖 讬专讞讗 讚谞讬住谉 [诪专讗砖 讞讜讚砖 谞讬住谉] 注讚 转诪谞讬讗 讘讬讛 [讛讬讜诐 讛砖诪讬谞讬 讘讜] 讗讬转讜拽诐 转诪讬讚讗 [讛讜拽诐 讛转诪讬讚], 讜诇驻讬讻讱 谞拽讘注 讘注谞讬谉 讛讬诪讬诐 讛诇诇讜 砖诇讗 诇诪讬住驻讚 讘讛讜谉 [诇住驻讜讚 讘讛诐]. 诪转诪谞讬讗 讘讬讛 [诪讛 讬讜诐 讛砖诪讬谞讬 讘讜] 注讚 住讜祝 诪讜注讚讗 [讛诪讜注讚 讞讙 讛驻住讞] 讗讬转讜转讘 讞讙讗 讚砖讘讜注讬讗 [讛讜讞讝专 讞讙 讛砖讘讜注讜转] 讜诇讻讱 谞拽讘注 砖诇讗 诇诪讬住驻讚 讘讛讜谉 [诇住驻讜讚 讘讛诐].


讜诪注转讛 讗谞讞谞讜 诪讘专专讬诐 讗转 讛讚讘专讬诐 讛诇诇讜 讘讛砖讜讜讗讛 诇诪砖谞转谞讜, 讗诪专 诪专 [讛讞讻诐]: 诪专讬砖 讬专讞讗 讚谞讬住谉 [诪专讗砖 讞讜讚砖 谞讬住谉] 注讚 转诪谞讬讗 讘讬讛 [讛讬讜诐 讛砖诪讬谞讬 讘讜] 讗讬转讜拽诐 转诪讬讚讗 讚诇讗 诇诪讬住驻讚 [讛讜注诪讚 讛转诪讬讚 砖讗讬谉 诇住驻讜讚] 讗讘诇 诇诪讛 诇讬 砖讬讗诪专 诪专讬砖 讬专讞讗 [诪专讗砖 讞讜讚砖]? 诇讬诪讗 诪转专讬 [砖讬讗诪专 专拽 诪砖谞讬诐] 讘谞讬住谉, 砖讛专讬 专讗砖 讞讜讚砖 讙讜驻讬讛 [注爪诪讜] 讬讜诐 讟讜讘 讛讜讗 讜讗住讜专 诇住驻讜讚 讘讜! 讜诇砖诐 诪讛 讛讝讻讬专讜 讙诐 讗讜转讜? 讗诪专 专讘: 诇讗 谞爪专讻讛 讛诇讻讛 讝讜 砖讘诪讙讬诇转 转注谞讬转 诇讙讘讬 专讗砖 讞讜讚砖 注爪诪讜, 讗诇讗 诇讗住讜专 讘讛住驻讚 讗祝 讗转 讛讬讜诐 砖诇驻谞讬讜, 砖讛专讬 讗诪专谞讜 砖讘讬诪讬诐 讛讻转讜讘讬诐 讘诪讙讬诇转 转注谞讬转, 讙诐 讘讬讜诐 砖诇驻谞讬讛诐 讗住讜专 诇讛转注谞讜转.


讜砖讜讗诇讬诐: 讜讗讬住讜专 讛讛住驻讚 讘讬讜诐 砖诇驻谞讬讜 谞诪讬, 转讬驻讜拽 诇讬讛 [讙诐 讻谉, 转爪讗 诇讜] 讛诇讻讛 讝讜 诪讟注诐 讗讞专 讚讛讜讛 诇讬讛 [砖讛专讬 讛讜讗] 讬讜诐 砖诇驻谞讬 专讗砖 讞讚砖, 讜讻讬讜谉 砖讘专讗砖 讞讜讚砖 讗住讜专 诇讛转注谞讜转, 讙诐 讘讬讜诐 砖诇驻谞讬讜 讗住讜专! 讜诪砖讬讘讬诐: 讗讬谉 讛讚讘专 讻谉 鈥� 专讗砖 讞讚砖 讚讗讜专讬讬转讗 [诪谉 讛转讜专讛] 讛讜讗 讜讚讗讜专讬讬转讗 诇讗 讘注讬 [讜讚讘专 砖诪谉 讛转讜专讛 讗讬谞讜 爪专讬讱] 讞讬讝讜拽, 讜诇讻谉 诪讜转专 诇讛转注谞讜转 讘讬讜诐 砖诇驻谞讬讜.


讚转谞讬讗 [砖讻谉 砖谞讬谞讜 讘讘专讬讬转讗]: 讛讬诪讬诐 讛讗诇讛 讛讻转讜讘讬谉 讘诪讙讬诇转 转注谞讬转 鈥� 诇驻谞讬讛诐 讜诇讗讞专讬讛诐 讗住讜专讬谉 讘转注谞讬转, 讜讗讬诇讜 讘砖讘转讜转 讜讘讬诪讬诐 讟讜讘讬诐, 讛谉 注爪诪诐 鈥� 讗住讜专讬谉 讘转注谞讬转, 讗讘诇 诇驻谞讬讛谉 讜诇讗讞专讬讛谉 鈥� 诪讜转专讬谉. 讜诪讛 讛驻专砖 讘讬谉 讝讛 诇讝讛? 讛诇诇讜 砖讘转讜转 讜讬诪讬诐 讟讜讘讬诐 讚讘专讬 转讜专讛 讛诐 讜讚讘专讬 转讜专讛 讗讬谉 爪专讬讻讬谉 讞讬讝讜拽 诇注砖讜转 诇讛诐 诪砖诪专转 诇驻谞讬讛诐 讜讗讞专讬讛诐, 讜讗讬诇讜 讛诇诇讜 砖讗专 讛讬诪讬诐 讛讻转讜讘讬诐 讘诪住讻转 转注谞讬转 鈥� 诪讚讘专讬 住讜驻专讬诐 讛诐, 讜讚讘专讬 住讜驻专讬诐 爪专讬讻讬谉 讞讬讝讜拽.

